**VILKAVIŠKIO RAJONO SAVIVALDYBĖS 2021 M.**

**ŠVIETIMO PAŽANGOS ATASKAITA**

(*analizuojamas 2019–2021 m. laikotarpis*)

Vilkaviškio rajono savivaldybės 2021 n. švietimo pažangos ataskaita parengta atsižvelgiant į Lietuvos Respublikos Seimo patvirtintos Valstybės švietimo 2013 – 2022 metų strategijos tikslus ir uždavinius, Vilkaviškio rajono savivaldybės bendrojo ugdymo mokyklų tinklo pertvarkos 2020 – 2025 m. bendrojo plano tikslą (*sudaryti prielaidas ir sąlygas geresnės kokybės švietimui bei veiksmingesniam išteklių paskirstymui***)** ir uždavinius (*1. Reguliuoti mokyklose ir klasėse mokinių skaičių, leidžiantį veiksmingiausiai tenkinti ugdymo (si) tikslus; 2. Pagerinti mokyklų pedagoginio personalo kokybinę sudėtį; 3. Gerinti mokinių ir mokytojų mokymo (si) bazę / aplinkas ir pasirūpinti saugiu jų vežiojimu).*

**Mokyklų tinklo pokyčiai**

Vadovaudamasi Lietuvos Respublikos švietimo įstatymo 28 straipsnio 8 dalimi, Lietuvos Respublikos Vyriausybės 2011 m. birželio 29 d. nutarimu Nr. 768 patvirtintomis Mokyklų, vykdančių formaliojo švietimo programas, tinklo kūrimo taisyklėmis, Vilkaviškio rajono savivaldybės taryba 2020 m. vasario 28 d. sprendimu B-TS-316 patvirtino Vilkaviškio rajono savivaldybės bendrojo ugdymo mokyklų tinklo pertvarkos 2020–2025 m. bendrąjį planą. Šio plano prioritetai:

1. Mokytojų kvalifikacijos tobulinimas, vadybinių kompetencijų stiprinimas.

2. Mokyklų mokymosi aplinkos ir pastatų atnaujinimas.

3. Kaimo mokyklų stiprinimas.

4. Veiksmingesnis Mokymo lėšų ir ūkio lėšų naudojimas.

5. Kokybiško ugdymo turinio garantija kiekvienam mokiniui.

Vilkaviškio rajono savivaldybės administracijos direktoriaus įsakymu sudaryta bendrojo plano rengimo grupė, rengdama Savivaldybės bendrojo ugdymo mokyklų tinklo pertvarkos 2020–2025 metų bendrąjį planą, atliko ugdymo įstaigų esamos būklės analizę – įvertino demografinius, ekonominius, socialinius ir kultūrinius aspektus, ugdymosi poreikių tenkinimą, ugdymo kokybę, mokinių pavėžėjimo situaciją ir parengė „Vilkaviškio rajono savivaldybės bendrojo ugdymo mokyklų 2020–2025 metų steigimo, reorganizavimo, likvidavimo, pertvarkymo ir struktūrinių pertvarkymų planą“. Šis pertvarkymų planas koreguotas 2022 m. sausio mėnesį atsižvelgiant į įvykusius pokyčius švietimo įstaigose ir pasikeitusias Mokyklų, vykdančių formaliojo švietimo programas, tinklo kūrimo taisykles. 2022 m. sausio 22 d. sprendimu B-TS-951 nauja redakcija patvirtintas Vilkaviškio rajono savivaldybės bendrojo ugdymo mokyklų 2020–2025 metų steigimo, reorganizavimo, likvidavimo, pertvarkymo ir struktūrinių pertvarkymų planas

Per dvejus 2020, 2021 metus įgyvendinti šie planuoti pokyčiai švietimo įstaigose:

1. Vilkaviškio r. Vištyčio Petro Kriaučiūno mokykla-daugiafunkcis centras prijungtas prie Gražiškių gimnazijos.

2. Vilkaviškio r. Bartninkų Jono Basanavičiaus mokyklos-daugiafunkcio centro Pašeimenių skyriuje nekomplektuojamos pradinio ugdymo klasės.

3. Vilkaviškio r. Žaliosios Vinco Žemaičio pagrindinė mokykla prijungta prie Sūdavos pagrindinės mokyklos. Nesusidarius reikiamam komplektų skaičiui, ši įstaiga visiškai uždaryta, o prie Sūdavos pagrindinės mokyklos prijungtas tik Klausučių skyrius

4. Uždarytas Vilkaviškio r. Virbalio pagrindinės mokyklos Šiaudiniškių skyrius.

5. Vilkaviškio r. Kybartų suaugusiųjų mokykla prijunta prie Giedrių jaunimo ir suaugusiųjų mokyklos. Kybartų suaugusiųjų mokykla buvo tapusi Vilkaviškio r. suaugusiųjų ir jaunimo mokyklos skyriumi, o 2021 m. rudenį, panaikinus Kybartų pataisos namus, šis ugdymo skyrius Kybartuose visiškai likviduotas.

6. Vilkaviškio r. Pajevonio pagrindinė mokykla prijungta prie Virbalio r. pagrindinės mokyklos (tapo jos skyriumi).

Numatomi šie esminiai pokyčiai mokyklų tinkle 2022 metais:

1. Nuo 2022-09-01 uždaromi Vilkaviškio Salomėjos Nėries pagrindinės mokyklos (Paežerių) bei Gražiškių gimnazijos (Vištyčio) skyriai.

2. Nuo 2022-09-01 reorganizuojami Savivaldybėje esantys mokyklos-daugiafunkciai centrai, numatoma jungti šias įstaigas taip: prie Gražiškių gimnazijos prijungiamas Bartninkų Jono Basanavičiaus mokykla-daugiafunkcis centas (tampa gimnazijos skyriumi), o prie Gižų Kazimiero Baršausko mokyklos-daugiafunkcio centro prijungiami Alvito ir Keturvalakių mokyklos-daugiafunkciai centrai (tampa skyriais).

**Mokyklų, mokinių ir mokytojų skaičiaus pokytis per trejus metus**

|  |  |  |  |
| --- | --- | --- | --- |
| **Švietimo įstaigos** | **2019 m.** | **2020 m.** | **2021 m.** |
| Lopšelis-darželis | 5 | 5 | 5 |
| Mokykla-daugiafunkcis centras | 5 | 4 | 4 |
| Progimnazija | 2 | 2 | 2 |
| Pradinė mokykla | 1 | 1 | 1 |
| Pagrindinė mokykla | 5 | 4 | 3 |
| Vidurinė mokykla | 0 | 0 | 0 |
| Gimnazija | 4 | 4 | 4 |
| Suaugusiųjų, jaunimo mokykla | 2 | 1 | 1 |
| Specialioji mokykla | 1 | 1 | 1 |
| Neformaliojo švietimo įstaigos | 3 | 3 | 3 |
| Švietimo pagalbos tarnyba | 1 | 1 | 1 |
| Iš viso įstaigų | 29 | 26 | 25 |

|  |  |  |  |  |
| --- | --- | --- | --- | --- |
| **Mokslo metai** | **Iš viso vaikų ir mokinių savivaldybės ugdymo įstaigose skaičius** | **Mokinių skaičius priešmokylinio ugdymo – 12 klasėse** | **Klasių komplektų skaičius** | **Mokinių skaičius**  **ikimokykliniame ugdyme** |
| 2018–2019 | 5 545 | 4 643 | 257 | 902 |
| 2019–2020 | 5 452 | 4 502 | 247 | 950 |
| 2020–2021 | 5 337 | 4 341 | 238 | 996 |
| 2021–2022 | 5 181 | 4 216 | 232 | 965 |

|  |  |  |  |
| --- | --- | --- | --- |
| **Pedagoginiai darbuotojai** | | | |
|  | 2019–2020  m. m. | 2020–2021 m. m. | 2021–2022 m. m. |
| Bendrojo ugdymo įstaigose | 512 | 471 | 470 |
| Ikimokyklinio ugdymo įstaigose | 123 | 122 | 129 |
| Neformaliojo švietimo įstaigose | 87 | 91 | 90 |
| Iš viso | 722 | 684 | 689 |

Per dvejus metus nuo 2019 iki 2021 m. padidėjo mokytojų dalis, kurie turi pilną krūvį (nuo 30,4 proc. iki 42,3 proc.). Mokinių skaičiaus, tenkančio vienai sąlyginei mokytojo pareigybei, mažėjimo tendencija pateikta lentelėje:

|  |  |  |  |
| --- | --- | --- | --- |
| **Kriterijus** | **2019-09-01** | **2020-09-01** | **2021-09-01** |
| Vienai sąlyginei mokytojo pareigybei tenkančių mokinių skaičius | 35,2 | 34,0 | 26,5 |

**Jaunesnių nei 50 metų mokytojų bei 50 metų ir vyresnio amžiaus mokytojų skaičiaus santykis bendrojo ugdymo ir ikimokyklinio ugdymo mokyklose**

|  |  |  |  |  |
| --- | --- | --- | --- | --- |
| **Mokslo metai** | **Jaunesnių nei 50 metų amžiaus mokytojų *skaičius* ir *proc.* nuo visų pedagogų skaičiaus** | **50 metų ir vyresnio amžiaus mokytojų *skaičius ir proc*. nuo visų pedagogų skaičiaus** | **Skaičiaus santykis**  **(*proc.)*** | **Bendras pedagoginių darbuotojų skaičius** |
| 2019–2020 | 294 – 46 proc. | 351 – 54 proc. | 46 / 54 | 645 |
| 2020–2021 | 263 – 43 proc. | 343 – 57 proc. | 43 / 57 | 606 |
| 2021–2022 | 252 – 43 proc. | 333 – 57 proc. | 43 / 57 | 585 |

Savivaldybės švietimo įstaigose ženklus pedagogų senėjimas ir tendencingas pagalbos mokiniui specialistų trūkumas (trūksta psichologų, logopedų, specialiųjų pedagogų).

Užtikrinant Savivaldybės mokyklų ugdymo kokybę, įtrauktį ir prieinamumą, vienas iš vertinimo kriterijų yra bendrojo ugdymo mokyklų 1–8 klasių komplektų, kurie yra jungtiniai, dalis. Savivaldybės mokyklose 2019 m. rugsėjo 1 d. ŠVIS duomenimis buvo 199 1–8 klasių komplektai, iš kurių 14 specialiųjų klasių komplektų, be jungtinių klasių – 152. 2021 m. rugsėjo 1 d. ŠVIS duomenimis buvo 182 1–8 klasių komplektų, iš kurių 23 – specialiųjų klasių komplektai, be jungtinių klasių –141.

|  |  |  |  |
| --- | --- | --- | --- |
| **Kriterijus** | **2019-09-01** | **2020-09-01** | **2021-09-01** |
| Bendrojo ugdymo mokyklų 1–8 klasių komplektų, kurie yra jungtiniai, dalis (proc.) neįskaičiuojant specialiųjų klasių | 7,1 | 17,3 | 12,7 |

Naujai komplektuojamų bendrojo ugdymo mokyklų bendrosios paskirties 1 klasių komplektų, kuriuose yra ne daugiau kaip 24 mokiniai, dalis 2019–2021 metais – 100 proc.

**Pasiekimai**

Ugdymo kokybės, mokinių pažangos ir pasiekimų gerinimas – vieni iš svarbiausių šalies švietimo tobulinimo uždavinių. Analizuojant 2019 m., 2020 m. ir 2021 m. Vilkaviškio rajono savivaldybės duomenis, galima įžvelgti pažangą šiose srityse:

1. Geresni Nacionalinio mokinių pasiekimų patikrinimo (NMPP) rezultatai. Lyginant 2018–2019 m. m. ir 2020–2021 m. m. 8 klasių NMPP rezultatus pagal pasiekimų lygius, fiksuojami aukštesni skaitymo, gamtos mokslų, socialinių mokslų testų rezultatai: 37,6 proc. padaugėjo mokinių, pasiekusių socialinių mokslų pagrindinį pasiekimų lygį; 3,8 proc. padaugėjo mokinių, pasiekusių aukštesnįjį ir 22,8 proc. pagrindinį gamtos mokslų pasiekimų lygį; 4,4 proc. padaugėjo mokinių, pasiekusių aukštesnįjį ir 14 proc. pagrindinį skaitymo pasiekimų lygį. 6 kl. mokinių, pasiekusių aukštesnįjį matematikos dalyko pasiekimų lygį, skaičius padidėjo 4,26 proc., mokinių, pasiekusių matematikos dalyko pagrindinį lygį, skaičius padidėjo 4,81 proc., palyginus su 2019–2020 m. m.

8 kl. mokinių, pasiekusių aukštesnįjį matematikos dalyko pasiekimų lygį, skaičius padidėjo 5,24 proc., palyginus su 2019–2020 m. m. 8 kl. mokinių, pasiekusių aukštesnįjį lietuvių kalbos ir literatūros dalyko pasiekimų lygį, skaičius padidėjo 7,17 proc., palyginus su 2019–2020 m. m., mokinių, kurie pasiekė aukštesnį nei patenkinamą pasiekimų lygį, skaičius padidėjo 4,6 proc., palyginus su 2019–2020 m. m.

2. Palyginus 2019–2020 m. m. ir 2020–2021 m. m. 10 kl. mokinių lietuvių kalbos ir literatūros dalyko pažymių vidurkius ir pasiekimo lygius, fiksuoti gerėjantys lietuvių kalbos ir literatūros rezultatai: 10 proc. padaugėjo mokinių, pasiekusių pagrindinį pasiekimų lygį. Geresni Pagrindinio ugdymo pasiekimų patikrinimo (PUPP) rezultatai. 2020–2021 m. m. matematikos pagrindinio ugdymo pasiekimų patikrinimo balų vidurkis yra 3,9, o tai reiškia, kad jis 1,2 punkto didesnis, lyginant su 2018–2019 m. m. matematikos pagrindinio ugdymo patikrinimo balų vidurkiu. 2020 m. (6,25) lietuvių kalbos ir literatūros pagrindinio ugdymo pasiekimų patikrinimo balų vidurkis 0,15 didesnis nei 2019 m. (6,1), pagrindiniu lygiu išlaikiusių mokinių yra 50 proc.

3. Lyginant 2019 m., 2020 m. 2021 m. duomenis apie abiturientų, išlaikiusių 3 ir daugiau VBE, matoma pažanga. 2019 m. abiturientų, išlaikiusių 3 ir daugiau VBE dalis buvo 60 proc.; 2020 m. – 70 proc.; 2021 m. – 70 proc. Analizuojant VBE rezultatus, matomas teigiamas (6 mokomųjų dalykų) ir neigiamas (dviejų mokomųjų dalykų) pokytis: informacinių technologijų dalyko – padidėjo abiturientų dalis, pasiekusių pagrindinį lygį nuo 28,6 proc. 2019 m. iki 50 proc. 2020 m., tačiau sumažėjo iki 30 proc. 2021 m.; istorijos dalyko – padidėjo abiturientų dalis, pasiekusių pagrindinį lygį nuo 39,5 proc. 2019 m. iki 85 proc. 2020 m., tačiau sumažėjo iki 58,2 proc. 2021 m.; geografijos dalyko – padidėjo abiturientų dalis, pasiekusių pagrindinį lygį nuo 36,4 proc. 2019 m. iki 52,6 proc. 2020 m. iki 57,1 proc. 2021 m.; biologijos dalyko – padidėjo abiturientų dalis, pasiekusių aukštesnįjį lygį nuo 15,4 proc. 2019 m. iki 33,3 proc. 2020 m. ir iki 48,8 proc. 2021 m.; fizikos dalyko – padidėjo abiturientų dalis, pasiekusių pagrindinį lygį nuo 0 proc. 2019 m. iki 25 proc. 2020 m. ir iki 50 proc. 2021 m.; chemijos dalyko – padidėjo abiturientų dalis, pasiekusių pagrindinį lygį nuo 33,3 proc. 2019 m. iki 44,4 proc. 2021 m; matematikos dalyko – padidėjo abiturientų dalis, pasiekusių pagrindinį lygį nuo 26,9 proc. 2019 m. iki 36 proc. 2021 m..

|  |  |  |  |
| --- | --- | --- | --- |
| **Apibendrintas VBE rodiklis** | **2018 m.** | **2019 m.** | **2020 m.** |
| Šalyje | 197,6 | 222,3 | 196,8 |
| Rajone | 200,0 | 202,9 | 205,2 |

**Pagrindinio ugdymo lietuvių kalbos ir literatūros bei matematikos pasiekimų patikrinimo metu bent pagrindinį mokymosi pasiekimų lygį pasiekusių mokinių dalis**

|  |  |  |
| --- | --- | --- |
| **Mokslo metai** | **Lietuvių kalba ir literatūra** | **Matematika** |
| 2017-2018 | 59 proc. | 30 proc. |
| 2018-2019 | 63 proc. | 34 proc. |
| 2020-2021 | 68 proc. | 53 proc. |

**Kaip tęsė mokslą pagrindinio ugdymo programą baigę savivaldybės mokyklų mokiniai**

*Kaip tęsė mokslą pagrindinio ugdymo programą 2019–2021 m. baigę Savivaldybės mokyklų mokiniai:*

|  |  |  |  |  |
| --- | --- | --- | --- | --- |
| **Mokslo metai** | **Mokiniai, tęsiantys mokslą po 10 klasės bendrojo ugdymo mokykloje** | **Mokiniai, tęsiantys mokslą po 10 klasės profesinėje mokykloje** | **Kita veikla** | **Iš viso** |
| 2020-2021 | 253 | 46 | 57 | 356 |
| 2019-2020 | 266 | 59 | 52 | 377 |
| 2018-2019 | 300 | 45 | 50 | 395 |

Per trejus metus 5 procentiniais punktais sumažėjo mokinių, tęsiančių mokslą bendrojo ugdymo mokyklose; 3 procentiniais punktais padaugėjo mokinių, niekur nesimokančių po pagrindinio ugdymo programos baigimo.

*Kaip tęsė mokslą Savivaldybės bendrosiose mokyklose pagrindinio ugdymo programą baigę specialiųjų ugdymo(si) poreikių turintys mokiniai:*

|  |  |  |  |
| --- | --- | --- | --- |
| **Mokslo metai / spec. poreikio lygio grupė** | **Mokiniai, tęsiantys mokslą po 10 klasės bendrojo ugdymo mokykloje** | **Mokiniai, tęsiantys mokslą po 10 klasės profesinėje mokykloje** | **Kita veikla** |
| **2018-2019** |  |  |  |
| I - nedideli | 1 | 2 |  |
| II - vidutiniai | 8 | 10 |  |
| **2019-2020** |  |  |  |
| I - nedideli |  | 2 |  |
| II - vidutiniai | 9 | 8 |  |
| III - dideli |  | 1 |  |
| **2020-2021** |  |  |  |
| II - vidutiniai | 1 | 9 | 1 |
| III - dideli | 2 | 1 |  |

Beveik visi specialiųjų poreikių turintys mokiniai, integruotai mokęsi bendrosiose mokyklose, po 10 klasės toliau mokosi. Didesnioji dalis – profesinio mokymo įstaigose.

*Kaip tęsė mokslą pagrindinio ugdymo programą 2019 m. baigę savivaldybės mokyklų mokiniai:*

|  |  |  |  |  |
| --- | --- | --- | --- | --- |
| **Mokykla** | **Mokiniai, tęsiantys mokslą po 10 klasės bendrojo ugdymo mokykloje** | **Mokiniai, tęsiantys mokslą po 10 klasės profesinėje mokykloje** | **Kita veikla** | **Iš viso** |
| 1. Vilkaviškio „Aušros“ gimnazija | 136 | 4 | 24 | 164 |
| 2. Vilkaviškio r. Alvito mokykla-daugiafunkcis centras | 3 | 6 |  | 9 |
| 3. Vilkaviškio r. Bartninkų Jono Basanavičiaus mokykla-daugiafunkcis centras | 11 | 2 |  | 13 |
| 4. Vilkaviškio r. Giedrių jaunimo ir suaugusiųjų mokykla | 5 |  | 2 | 7 |
| 5. Vilkaviškio r. Gižų Kazimiero Baršausko mokykla-daugiafunkcis centras | 1 | 4 |  | 5 |
| 6. Vilkaviškio r. Gražiškių gimnazija | 14 | 4 | 7 | 25 |
| Vilkaviškio r. Keturvalakių mokykla-daugiafunkcis centras | 3 |  |  | 3 |
| 7. Vilkaviškio r. Kybartų Kristijono Donelaičio gimnazija | 51 | 4 | 10 | 65 |
| 8. Vilkaviškio r. Kybartų suaugusiųjų mokykla | 6 | 1 | 3 | 10 |
| 9. Vilkaviškio r. Paežerių pagrindinė mokykla | 3 | 3 |  | 6 |
| 10. Vilkaviškio r. Pilviškių „Santakos“ gimnazija | 33 | 3 | 4 | 40 |
| 11. Vilkaviškio r. Sūdavos pagrindinė mokykla | 9 |  |  | 9 |
| 12. Vilkaviškio r. Virbalio pagrindinė mokykla | 18 |  |  | 18 |
| 14. Vilkaviškio r. Vištyčio Petro Kriaučiūno mokykla-daugiafunkcis centras | 4 | 5 |  | 9 |
| 15. Vilkaviškio r. Pajevonio pagrindinė mokykla | 2 | 4 |  | 6 |
| 16. Vilkaviškio Salomėjos Nėries pagrindinė mokykla | 1 | 5 |  | 6 |
| **Bendroji suma** | **300** | **45** | **50** | **395** |

*Kaip tęsė mokslą pagrindinio ugdymo programą 2020 m. baigę savivaldybės mokyklų mokiniai:*

|  |  |  |  |  |
| --- | --- | --- | --- | --- |
| **Mokykla** | **Mokiniai, tęsiantys mokslą po 10 klasės bendrojo ugdymo mokykloje** | **Mokiniai, tęsiantys mokslą po 10 klasės profesinėje mokykloje** | **Kita veikla** | **Bendroji suma** |
| 1. Vilkaviškio „Aušros“ gimnazija | 129 | 7 | 24 | 160 |
| 2. Vilkaviškio r. Alvito mokykla-daugiafunkcis centras | 2 | 4 |  | 6 |
| 3. Vilkaviškio r. Bartninkų Jono Basanavičiaus mokykla-daugiafunkcis centras | 13 |  |  | 13 |
| 4. Vilkaviškio r. Giedrių jaunimo ir suaugusiųjų mokykla | 11 | 3 | 7 | 21 |
| 5. Vilkaviškio r. Gižų Kazimiero Baršausko mokykla-daugiafunkcis centras | 1 | 7 |  | 8 |
| 6. Vilkaviškio r. Gražiškių gimnazija | 13 |  | 5 | 18 |
| Vilkaviškio r. Keturvalakių mokykla-daugiafunkcis centras | 1 | 2 |  | 3 |
| 7. Vilkaviškio r. Kybartų Kristijono Donelaičio gimnazija | 49 | 4 | 7 | 60 |
| 8. Vilkaviškio r. Kybartų suaugusiųjų mokykla | 10 |  | 4 | 14 |
| 9. Vilkaviškio r. Pilviškių „Santakos“ gimnazija | 20 | 7 | 5 | 32 |
| 10. Vilkaviškio r. Sūdavos pagrindinė mokykla | 1 | 3 |  | 4 |
| 11. Vilkaviškio r. Virbalio pagrindinė mokykla | 13 | 4 |  | 17 |
| 12. Vilkaviškio r. Žaliosios Vinco Žemaičio pagrindinė mokykla | 2 | 2 |  | 4 |
| 13. Vilkaviškio rajono Pajevonio pagrindinė mokykla | 1 | 2 |  | 3 |
| 14. Vilkaviškio Salomėjos Nėries pagrindinė mokykla |  | 14 |  | 14 |
| **Bendroji suma** | **266** | **59** | **52** | **377** |

*Kaip tęsė mokslą pagrindinio ugdymo programą 2021 m. baigę savivaldybės mokyklų mokiniai:*

|  |  |  |  |  |
| --- | --- | --- | --- | --- |
| **Mokykla** | **Mokiniai, tęsiantys mokslą po 10 klasės bendrojo ugdymo mokykloje** | **Mokiniai, tęsiantys mokslą po 10 klasės profesinėje mokykloje** | **Kita veikla** | **Iš viso** |
| 1. Vilkaviškio ­„Aušros“ gimnazija | 119 | 6 | 28 | 153 |
| 2. Vilkaviškio r. Bartninkų Jono Basanavičiaus mokykla-daugiafunkcis centras | 21 |  |  | 21 |
| 3. Vilkaviškio r. Gižų Kazimiero Baršausko mokykla-daugiafunkcis centras | 1 | 3 |  | 4 |
| 4. Vilkaviškio r. Gražiškių gimnazija | 10 | 8 | 8 | 26 |
| 5. Vilkaviškio r. Kybartų Kristijono Donelaičio gimnazija | 41 | 4 | 6 | 51 |
| 6. Vilkaviškio r. Pilviškių „Santakos“ gimnazija | 31 | 8 | 6 | 45 |
| 7. Vilkaviškio r. Sūdavos pagrindinė mokykla | 8 | 4 |  | 12 |
| 8. Vilkaviškio r. Virbalio pagrindinė mokykla | 12 | 2 |  | 14 |
| 9. Vilkaviškio rajono Pajevonio pagrindinė mokykla | 5 | 1 | 1 | 7 |
| 10. Vilkaviškio Salomėjos Nėries pagrindinė mokykla | 1 | 9 |  | 10 |
| 11. Vilkaviškio suaugusiųjų ir jaunimo mokykla | 4 | 1 | 8 | 13 |
| **Bendroji suma** | **253** | **46** | **57** | **356** |

Mokinių, baigusių pagrindinio ugdymo programą, pasirinktų tolimesnės karjeros variantų proporcijos skirtingose mokyklose labai skiriasi. Pavyzdžiui, didesnioji dalis Vilkaviškio Salomėjos Nėries pagrindinės mokyklos, Vilkaviškio r. Gižų Kazimiero Baršausko mokyklos-daugiafunkcio centro, Vilkaviškio suaugusiųjų ir jaunimo mokyklos, Vilkaviškio r. Gražiškių gimnazijos dešimtokų praėjusiais mokslo metais nepasirinko mokslo tęsimo bendrojo ugdymo mokykloje. Ženkli dalis gimnazistų po II gimnazijos klasės mokslo toliau nebetęsia – galima daryti prielaidą, kad šie mokiniai po 8 klasės mokymąsi gimnazijoje pasirinko netikslingai.

Tikslinga Savivaldybės švietimo įstaigose stiprinti ir tobulinti pedagogų lyderystės ugdymui ir mokymuisi kompetencijas, telkti mokyklų bendruomenes įgyvendinti įtraukties principą švietime. Siekiant ir toliau gerinti VBE, NMPP, PUPP rezultatus, dar daugiau dėmesio reikėtų skirti pagrindinio ir vidurinio ugdymo programų mokytojų kvalifikacijos tobulinimui, ypač gilinantis į lietuvių kalbos, matematikos ir skaitmeninio raštingumo ugdymą.

Siekdama gerinti mokinių ugdymosi pasiekimus, Vilkaviškio rajono Savivaldybės taryba 2018 m. gruodžio 21 d. sprendimu Nr. B-TS-1279 pritarė Savivaldybės mokyklų dalyvavimui projekte „Mokinių ugdymosi pasiekimų gerinimas diegiant kokybės krepšelį“ pagal 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.2.1-ESFA-V-719 priemonę „Kokybės krepšelis“. Projekto tikslas – tikslinių lėšų skyrimas mokykloms mokinių ugdymosi pasiekimams gerinti, trukmė – dveji mokslo metai. Stiprią ir silpną geros mokyklos požymių raišką turinčias mokyklas pagal Kokybės krepšelio skyrimo bendrojo ugdymo mokykloms tvarkos apraše nustatytus kriterijus įsakymu patvirtino Švietimo ir mokslo ministras. Į stiprią geros mokyklos požymių raišką turinčių mokyklų sąrašą įtraukta Vilkaviškio r. Kybartų „Saulės“ progimnazija, o į silpną geros mokyklos požymių raišką turinčių mokyklų sąrašą įtrauktos aštuonios rajono savivaldybės mokyklos (Vilkaviškio „Ąžuolo“ progimnazija, Gražiškių, Pilviškių „Santakos“ gimnazijos, Virbalio, Sūdavos pagrindinės mokyklos, Alvito, Bartninkų Jono Basanavičiaus, Keturvalakių mokyklos-daugiafunkciai centrai), kuriose mokosi 5–8 klasių mokiniai. 2021 m. Savivaldybė teikė paraišką, kuri buvo patvirtinta ir dar dvi rajono gimnazijos (Vilkaviškio „Aušros“, Vilkaviškio r. Kybartų Kristijono Donelaičio) dalyvauja projekte „Mokinių ugdymosi pasiekimų gerinimas diegiant kokybės krepšelį“. Pagal projektą iš valstybės biudžeto finansuojama 85 proc. projekto veiklų, iš savivaldybės biudžeto – 15 proc.

**Švietimo pagalba**

|  |  |  |  |  |
| --- | --- | --- | --- | --- |
| **Pagalbos mokiniui specialistų skaičius švietimo įstaigose** | | | | |
| Eil. Nr. | Pareigybės pavadinimas | Specialistų (asmenų) skaičius | | |
| 2019–2020 m. m. | 2020–2021 m. m. | 2021–2022 m. m. |
| 1. | Logopedas | 22 | 27 | 26 |
| 2. | Psichologas | 12 | 11 | 11 |
| 3. | Socialinis pedagogas | 30 | 28 | 27 |
| 4. | Specialusis pedagogas | 16 | 18 | 18 |

Atlikus duomenų analizę išryškėjo, kad bendras mokinių skaičius Bendrojo ugdymo mokyklose kasmet mažėja, tačiau mokinių, turinčių specialiųjų ugdymosi poreikių, skaičius ir dalis bendrojo ugdymo mokyklų bendrosiose klasėse kasmet didėja: 2019 m. – 12,9 proc., 2020 m. – 13,5 proc., 2021 m. – 14,7 proc. Kryptingas institucijų darbas, pedagogų ir tėvų konsultavimas, mokyklų VGK veikla padeda identifikuoti mokinius, kurie turi specialiųjų ugdymosi poreikių, todėl jų dalis nuo bendro mokinių skaičiaus bendrojo ugdymo mokyklų bendrosiose klasėse didėja. Taip pat didėja ir mokytojų padėjėjų etatų skaičius švietimo įstaigose (2020–2021 m. m. buvo 36,5 etato, 2021–2022 m. m. yra 46,75 etato)

|  |  |  |  |  |  |
| --- | --- | --- | --- | --- | --- |
| **Mokinių, turinčių specialiųjų ugdymosi poreikių, ugdomų integruotai bendrosios paskirties mokyklose, skaičius ir dalis** | | | | | |
| 2019 m. | | 2020 m. | | 2021 m. | |
| 552 | 12,9 | 558 | 13,5 | 572 | 14,7 |

|  |  |  |  |  |
| --- | --- | --- | --- | --- |
|  |  | *(pateikti duomenys – bendrojo ugdymo mokyklų bendrosiose klasėse)* | | |
| 2019 m. | 2020 m. | 2021 m. |
| 1. | Mokinių skaičius | 4281 | 4127 | 3887 |
| 2. | SUP mokinių skaičius ir dalis | 552 (12,9 proc.) | 558 (13,5 proc.) | 572 (14,7 proc.) |
| 3. | Mokinių, turinčių kalbėjimo ir kalbos sutrikimų: |  |  |  |
| 3.1. | *skaičius* | 263 | 286 | 301 |
| 3.2. | *dalis nuo SUP turinčių* | 47,6 proc. | 51,3 proc. | 52,6 proc. |
| 3.3. | *dalis nuo viso mokinių skaičiaus* | 6,14 proc. | 6,9 proc. | 7,7 proc. |

Negalią turinčių mokinių dalis nuo mokinių, turinčių specialiųjų ugdymosi poreikių, ugdomų integruotai bendrosios paskirties mokyklose, skaičius ir dalis mažėja. Vilkaviškio r. Kybartų „Rasos“ mokykloje, skirtoje intelekto sutrikimą turintiems mokiniams, negalią turinčių mokinių skaičius paskutinius trejus metus išlieka toks pats ir dalis didėja:

|  |  |  |  |  |  |  |
| --- | --- | --- | --- | --- | --- | --- |
| Mokyklos | Mokiniai su negalia | | | | | |
| 2019 m. | | 2020 m. | | 2021 m. | |
| skaičius | dalis (proc.) | skaičius | dalis (proc.) | skaičius | dalis (proc.) |
| Bendrosios paskirties mokyklos | 81 | 57,4 | 71 | 54,2 | 69 | 53,5 |
| Vilkaviškio r. Kybartų „Rasos“ mokykla (intelekto sutrikimą turintiems mokiniams) | 60 | 42,6 | 60 | 45,8 | 60 | 46,5 |
| Iš viso: | 141 | 100 | 131 | 100 | 129 | 100 |

Pagal šiuo metu galiojančius teisės aktus tėvai, kurių vaikai turi didelių ir labai didelių specialiųjų ugdymosi poreikių, turi teisę rinktis bendrojo ugdymo ar specialiosios paskirties ugdymo įstaigą.

**Neformalus švietimas**

Vilkaviškio rajono savivaldybėje yra trys neformaliojo švietimo įstaigos: Vilkaviškio muzikos mokykla, Vilkaviškio rajono sporto mokykla, Vilkaviškio vaikų ir jaunimo centras. Jas lankė 1360 ugdytinių.

Ikimokyklinėse ir priešmokyklinėse Vilkaviškio rajono savivaldybės įstaigų grupėse ugdomi 1279 ugdytiniai.

**Ugdyme dalyvaujančių / nedalyvaujančių 2–5 m. amžiaus vaikų dalis**

|  |  |  |  |  |
| --- | --- | --- | --- | --- |
| **Eil. Nr.** | **Amžius** | **Nelankančių ikimokyklinio ugdymo įstaigas vaikų skaičius** | **Lankančių ikimokyklinio ugdymo įstaigas vaikų skaičius** | **Nelankančių / lankančių ikimokyklinio ugdymo įstaigas vaikų dalis** |
| 1. | Lopšelis  (2 m. vaikai) | 123 | 165 | 43 proc. / 57 proc |
| 2. | Darželis  (3–5 m. vaikai) | 128 | 795 | 14 proc. / 86 proc |
| 3. | Iš viso  (2–5 m.  vaikų skaičius) | 251 | 960 | 21 proc. / 79 proc |

**Vilkaviškio rajono savivaldybėje organizuotos neformalios švietimo veiklos**

|  |  |  |  |  |  |  |
| --- | --- | --- | --- | --- | --- | --- |
| Veiklos sritis | 2019 m. | | 2020 m. | | 2021 m. | |
| Programų sk. | Vaikų sk. | Programų sk. | Vaikų sk. | Programų sk. | Vaikų sk. |
| **NVŠ krepšelis** | 43 | 1235 | 40 | 1180 | 32 | 1012 |
|  |  |  |  |  |  |  |
| **Socializacijos programos** | 2019 m. | | 2020 m. | | 2021 m. | |
|  |  |  |  |  |  |
| Vasaros poilsio | 28 | 735 | 21 | 688 | 30 | 833 |
| Veiklos per mokslo metus | 1 | 30 | 23  (papildomos VB lėšos) | 945 | 5 | 870 |
| Iš viso : | 29 | 765 | 45 | 1633 | 35 | 1703 |
|  |  |  |  |  |  |  |
| **Neformaliojo švietimo įstaigos** | 2019–2020 m. m. | | 2020–2021 m. m. | | 2021–2022 m. m. | |
|  |  |  |  |  |  |
| Muzikos mokykla | 8 | 394 | 9 | 413 | 9 | 412 |
| Sporto mokykla | 17 | 473 | 17 | 425 | 18 | 435 |
| Vaikų ir jaunimo centras | 25 | 533  sk. unikalus be pasikartojimų kt. būreliuose | 24 | 541  sk. unikalus be pasikartojimų kt. būreliuose | 23 | 509 unikalus be pasikartojimų kt. būreliuose |
|  |  |  |  |  |  |  |
| **Būreliai mokyklose** | 2019-10-01 | | 2020-10-01 | | 2021-10-01 | |
|  | Skaičius | Proc. | Skaičius | Proc. | Skaičius | Proc. |
|  | 1082  sk. unikalus be pasikartojimų kt. būreliuose  766 | 24,79 | 750  sk. unikalus be pasikartojimų kt. būreliuose 675 | 17,81 | 699  sk. unikalus be pasikartojimų kt. būreliuose  666 | 17,37 |
|  |  |  |  |  |  |  |
| **Dalyvauja NVŠ programose arba lanko BUM būrelius** | 2019–2020 m. m. | | 2020–2021 m. m. | | 2021–2022 m. m. | |
|  | Skaičius | Proc. | Skaičius | Proc. | Skaičius | Proc. |
|  | 2092 | 49,13 | 2008 | 48,99 | 1935 | 50,10 |

**Švietimo finansavimas**

Švietimo įstaigų asignavimams 2021 m. skirta 21147,3 tūkst. Eur, (40,5 proc. Savivaldybės biudžeto lėšų). Vienam besimokančiam asmeniui per metus tenkančios ugdymo lėšos – 4 081,7 Eur. Vidutiniškai vienam neformaliojo švietimo įstaigos mokiniui išlaikyti per metus reikia 1 239,5 Eur.

2021 m. kaip ir 2020 m. devynios Savivaldybės mokyklos dalyvavo projekte „Mokinių ugdymosi pasiekimų gerinimas diegiant kokybės krepšelį“. Projekto tikslas – tikslinių lėšų skyrimas mokykloms mokinių ugdymosi pasiekimams gerinti. Pagal projektą iš valstybės biudžeto finansuojama 85 proc. projekto veiklų, iš savivaldybės biudžeto – 15 proc. Projekto įgyvendinimui iš ES buvo skirta beveik 600 tūkst. eurų, tad Savivaldybei tenkanti dalis siekia kiek daugiau nei 76 tūkst. eurų.

Iš Savivaldybei skirtų DNR lėšų (120 200) Eur bendrojo ugdymo mokyklos praturtino 2021 m. skaitmeninę mokymo(si) aplinką:

- įsigijo kompiuterinės technikos už 40 174,24 Eur;

- kitos technikos už 16 025,43 Eur;

- skaitmeninių mokymo priemonių už 63 416,33 Eur;

- nemokamomis skaitmeninėmis priemonėmis naudojosi 3 204 mokiniai

**---------------------------------------------------------------**